Behzod Musayev soliq imtiyozlari nima uchun bekor qilinganiga izoh berdi

O‘zbekistonda soliq imtiyozlari sog‘lom raqobat muhitini saqlash, raqobatbardosh mahsulotlar ishlab chiqarish uchun bekor qilindi. O‘zAning xabar berishicha, bu haqda Xalqaro press-klub sessiyasida Davlat soliq qo‘mitasi raisi Behzod Musayev aytib o‘tdi.

Uning so‘zlariga ko‘ra, qo‘shilgan qiymat solig‘ini to‘lash uchun ixtiyoriy murojaatlar bo‘lgani uchun shunday yo‘l tutilgan. Yirik yer egalari yirik biznes obyektlariga kirib borishida zanjirlar uzilayotgani uchun ularning foydasini ko‘zlab shunday qilingan. Bojxonadagi imtiyozlar ishlab chiqaruvchilarning bozoriga salbiy ta’sir ko‘rsatgan. Shu sababli bojxonadagi imtiyozlar ham bekor qilingan.
“Sog‘lom raqobat muhitini saqlash asl maqsadimiz edi. Imtiyozlar bekor qilinishi natijasida raqobatbardosh mahsulotlar ishlab chiqariladi” — degan u.
Endilikda Davlat soliq qo‘mitasi asbob-uskunalar, butlovchi buyumlar yetkazib berish bo‘yicha import shartnomalari yuzasidan muddati o‘tgan debitor qarzdorlik uchun tadbirkorlik subyektlariga moliyaviy sanksiyalarni qo‘llash tartibini belgilash to‘g‘risida takliflar kiritadi.
Shuningdek, tadbirkorlik subyektlariga nisbatan asbob-uskunalar, butlovchi buyumlar yetkazib berish bo‘yicha import shartnomalari yuzasidan muddati o‘tgan debitor qarzdorlik uchun moliyaviy jazo qo‘llanilmaydi. Shu kabi buyumlarni yetkazib berish muddati ularning texnik xususiyatlari va o‘ziga xosligidan kelib chiqqan holda 180 kundan ortiq bo‘lsa ana shunday imkoniyatga ega bo‘ladi.